अपने गुरुदेव दुर्वासा मुनि की बात सुनकर भला शिष्य लोग कैसे ठहर सकते थे। पाण्डवों के भय से भागकर सबने दसों दिशाओं की शरण ली। सहदेव आसपास के घाटों पर घूमकर मुनि को ढूँढ़ने लगे। सहदेव वापस आ गए। फिर भी पाण्डव चिंतित थे कि कहीं दुर्वासा मुनि आधी रात को न आ धमकें। पाण्डवों की यह दशा देखकर भगवान श्रीकृष्ण ने कहा- परम क्रोधी दुर्वासा मुनि से आप लोगों पर बहुत बड़ी विपत्ति आने वाली है, यह जानकर द्रौपदी ने मेरा स्मरण किया था, इससे मैं तुरंत यहाँ आ गया। अब आप लोगों को दुर्वासा से तनिक भी भय नहीं है, वे आपके तेज से डरकर पहले ही भाग गए हैं।